Qışlaq məscidi

Qışlaq məscidi — Şəki şəhərində yerləşən tarix memarlıq abidəsi, məscid.

Bina, Azərbaycan Respublikası Nazirlər Kabinetinin 2 avqust 2001-ci ildə verdiyi 132 nömrəli qərar ilə yerli əhəmiyyətli daşınmaz tarix və mədəniyyət abidələrinin siyahısına salınıb.

 Haqqında 
Qışlaq məscidi XIX əsrdə Şəki şəhərinin Qışlaq məhəlləsində tikilib. Məscidin tikintisində çaylaq daşı və kərpicdən istifadə olunub. Üç nefli məscidin yan və əsas giriş fasadları hamar çaylaq daşından hörülüb. Məscidin eyvanı 12 tağlıdır.  

Azərbaycanda sovet işğalından sonra rəsmi olaraq 1928-ci ildən dinlə mübarizəyə başladılar. Həmin ilin dekabrında Azərbaycan KP MK-i bir çox məscid, kilsə və sinaqoqları maarifləndirici istiqamətlərdə istifadə üçün klubların balansına verdi. Əgər 1917-ci ildə Azərbaycanda 3.000 məscid var idisə 1927-ci ildə bu rəqəm 1.700, 1928-ci ildə 1369, 1933-cü ildə isə 17 idi. Bu dövrdə Qışlaq məscidi də ibadətə bağlanıb. 

Məscid, Azərbaycan Respublikası Nazirlər Kabinetinin 2 avqust 2001-ci ildə verdiyi 132 nömrəli qərar ilə yerli əhəmiyyətli daşınmaz tarix və mədəniyyət abidələrinin siyahısına salınıb.

Hazırda məscidin binası istifadəsiz qalıb.

 Şəkilləri 

 Mənbə 

 İstinadlar 

 Ədəbiyyat 


Kateqoriya:Şəki məscidləri
Kateqoriya:Azərbaycanda qeydiyyata alınmış yerli əhəmiyyətli memarlıq abidələri
Kateqoriya:XIX əsrdə Azərbaycanda yarananlar
Kateqoriya:XIX əsr məscidləri